Stvarni takmac: Kina - BFPE Srpski\nPosmatranjem globalnog poretka i uticaja velikih sila na isti, možemo zaključiti da u 2019. godini više ne treba govoriti o unilateralnoj podeli moći na svetskom nivou. Sjedinjene Američke Države, njihova moć i uticaj, nisu sporni, ali rast i razvoj Kine doveli su ovu dalekoistočnu državu na nivo koji joj omogućava da se o njoj govori kao stvarnom takmacu čiji se uticaj na globalni poredak mora posmatrati sa jednakom pažnjom i značajem.\nPutovanje po Evropskim zemljama kineskog predsednika Ksi Đinpinga pokazalo je da je Kina već postala značajan partner ne samo istočnoevropskim zemljama, sa kojima je povezuje nasleđe komunizma, odnosno socijalizma kao društveno-ekonomskog poretka, već su za blisku saradnju sa Kinom spremne i države poput Italije, Monaka i Francuske, sa kojima je ona potpisanla brojne sporazume, od kojih je svakako najznačajniji onaj sa Italijom. Italija je postala prva država članica G7 grupe ekonomski najrazvijenihih država, koja je zvanično podržala kinesku stratešku inicijativu pod nazivom „Pojas i put“. Od lansiranja inicijative, prvobitno nazvane ,,Jedan pojas – jedan put’’, a često posmatrane kao želju Kine da uspostavi novi, ekonomski ,,Put svile’’, Kina je kroz finansijske aranžmane postala ako ne najznačajniji, onda jedan od najznačajnijih partnera država ne samo Azije i Afrike, već i Evrope i Latiske Amerike. Ova strateška inicijativa, čedo je sadašnjeg kineskog predsednika, koji je postao najmoćnija politička figura u novijoj kineskoj istoriji, kako strateškim delovanjem na međunarodnom planu, tako i načinom na koji vodi unutrašnju politiku. Između ostalog, Komunistička partija je 2018. donela odluku da ukine ograničenje broja mandata koji jedan predsednik može da obavlja. Kina je ograničenje na dva predsednička mandata uvela devedesetih godina prošlog veka, a Đinping će biti prvi predsednik od tada, koji će moći da ostane na vlasti do kraja života. Prvobitno je njegov drugi mandat trebalo da se završi 2023. godine.\nDelovanje Kine na međunarodnom planu često se poistovećivalo sa realizacijom projekata u ovkviru inicijative ,,Pojas i put’’. Stručnjaci procenjuju da se ukupna vrednost kineskog kapitala, koji će biti uložen u infrastrukturne i druge projekte, kreće od trilion američkih dolara pa čak do 8 triliona u slobodnim procenama. I dok se na posledice ove inicijative u državama koje su njome obuhvaćene i u državama koji su takmac Kini u globalnoj ,,igri prestola’’ različito vrednuju, pravi rezultati su doista raznovrsni. Kroz infrastrukturne projekte, Kina uistinu doprinosi razvoju država kojima je bila potrebna finansijska injekcija u vidu, pre svega, kredita koje Kina obezbeđuje. Na kredite kineskih banaka se gleda kao na alternativu finasijskim aranžmanima koje obezbeđuju međunarodne finansijske institucije. Kineski krediti dolaze bez uslova koje propisuju institucije poput Svetske Banke ili Međunarodnog monetarnog fonda. Prilikom davanja kredita, ne mari se mnogo za stanje unutrašnjeg poretka, nivo demokratije, zaduženosti jedne države. Međutim, takav način delovanja stavlja primaoce kredita u položaj u kome mogu da upadnu u zamku dugova: načini otplate se razlikuju od ugovora do ugovora, a već postoje i neki primeri šta se dešava ukoliko država nije u mogućnosti da isprati odrednice ugovora. Tako je Kina 2019. godine dobila svoju prvu vojnu bazu van svoje teritorije. Džibuti, jedna od država koje su deo ,,Pojas i put’’ inicijative, nije bila u mogućnosti da isplati svoja dugovanja prema Kini te je Kina preuzela vojnu bazu u toj državi, načinivši je svojom prvom prekookeanskom vojnom postajom. Pored Džibutija, Šri Lanka je takođe predala na upravljanje Kini luku usled nemogućnosti da isplati svoja dugovanja. Masovnost ove inicijative učinila je Kinu najvećim zajmodavcem nerazvijenim državama na svetu, ali je očigledno da korist nije samo za račun država koje uzimaju kredit, već dolazi i do pozicioniranja Kine na međunarodnom planu, širenja političkog uticaja, ali i nekih konkretnijih koristi poput smanjivanja troškova transporta proizvoda, osiguravanje bitnih strateških tačaka poput luka i vojnih baza.\nŠirenje kineskog uticaja nije prošlo bez stvaranja nekoliko neprijatelja. Najveći protivnik kineskom širenju uticaj jesu upravo Sjedinjene Američke Države. Početak 2019. godine obeležila je kulminacija američko-kineskog trgovinskog rata. Uvedene takse na uvoz proizvoda iz Kine bile su samo početak. Nastavak je sledio u toku kampanje američkog državnog sekretara Majka Pompea po državama Centralne i Istočne Evrope. Konstanta u njegovim izlaganjima bila su upozorenja na potencijalni štetni ruski, ali i sve više rastući kineski uticaj. Kina je 2012. godine uspostavila multilateralnu platformu za saradnju sa državama centralne i cstočne Evrope. 16 + 1 samiti se od tada održavaju redovno, na godišnjem nivou, i predstavljaju centralni mehanizam za saradnju Kine sa 16 centralno i istočno evropskih država, članica EU i država koje teže da to postanu. Upozorenja na opasnost širenja kineske političke moći, do koje će kroz finasijske aranžmane, kredite i investicije u ovim delovima Evrope doći, imaju kao rezultat da države poput Češke, Poljske i Mađarske moraju dobro razmisliti o daljim odnosima sa državom koja im je do sada bila lak izvor priliva kapitala. Čini se da je i sama Evropska Unija postala svesna potencijalnog problematičnog uticaja Kine. Savet Evropske Unije je usvojio mehanizam kojim će države članice biti obavezane da preispitaju strane direktne investicije, odnosno njihov uticaj na unutrašnji poredak i potencijalne pretnje po bezbednost država članica. Do sada su samo pojedine države članice imale ovakvu vrstu zaštite, dok je ovim aktom najavljeno da će i sve ostale krenuti ovim putem. Smatra se da je ovaj mehanizam usvojen pre svega zbog opasnosti od novih kineskih investicija. Kao najveća pretnja za Evropu od širenja kineskog uticaja smatra se njegovo (kineski uticaj) prodiranje u Evropu kroz „mala vrata“ preko država istočne Evrope, ali i država kandidata, poput Srbije. Johanes Han je govorio o balkanskim državama kao potencijalnim ,,trojanskim konjem’’ kineskog uticaja u Evropi. Pitanje je koliko su takve izjave na mestu, pogovoto obzirom na nivo dobrodošlice kojom zapadnoevropske države primaju kineske zvaničnike prilikom poseta, broja bilateralnih ugovora o saradnji, ali i na podatke o nivou investicija, gde se Kina ističe sa skoro 50 milijardi dolara investicija u Velikoj Britaniji, 22 milijarde u Nemačkoj, dok se, na primer, Mađarska percipira kao najveći prijatelj Kine u Evropskoj uniji, a podaci govore da je od 2010 godine priliv kineskog kapitala kroz strane direktne investicije u Mađarsku iznosio nešto više od 2 milijarde.\nNe tako slučajno, u isto vreme kada Pompeo krstari Evropom, podiže se velika prašina o daljem razvoju infrastrukture koja će omogućiti početak nove generacije telekomunikacija – 5G mreže. Kineska kompanija Huavej najveći je snabdevač opremom koja se koristi prilikom građenja 5G infrastrukture. Kineskoj kompaniji se zamera bliskost sa zvaničnim Pekingom i ukazuje se na opasnost od zloupotrebe podataka, dostavljanje prikupljenih podataka kineskoj vladi i generalne pretnje po privatnost građana. Sjedinjene Američke Države su zabranile učešće Huaveju u izgradnji 5G infrastrukture na svojoj teritoriji. Kao članica grupe ,,Pet Očiju’’, grupe koja posmatra razvoj telekomunikacione infrastrukture na globalnom nivou i potencijalnih pretnji od zloupotrebe, Sjedinjene Američke Države su izvršile pritisak na ostale države članice grupe ,,Pet Očiju’’, Kanadu, Australiju, Novi Zeland i Veliku Britaniju. Takav potez je doveo do toga da se učešće Huaveja zabrani i Australija i na Novom Zelandu, dok su preostale dve države koje su deo navedene grupe trenutno u procesu razmatranja štetnosti uticaja Huaveja i procene potencijalne zabrane za isti. Ipak, do danas nije ni jedna evropska država zabranila Huaveju da učestvuje u izgradnji 5G mreže. Nemačka, koja se takođe našla pod pritiskom Sjedinjenih Američkih Država, odbacila je mogućnost da zabrani kineskoj kompaniji da učestvuje u ovom poduhvatu. Nemačka je svoj postupak argumentovala isključivo ekonomskim razlozima: Huavej je već nosilac velikog dela postojeće infrastrukture u Nemačkoj te bi zamena postojeće infrastrukture, koja bi morala da se obavi pre nego što dođe do postavljanja nove, bila bi jednostavno veliki trošak. Ono što su Nemci najavili jesu garancije koje će Huavej morati da pruži: garancije da prikupljeni podaci neće biti zloupotrebljeni, da neće biti dostavljeni kineskoj državi, te su najavili donošenje novog seta zakona kojima će se to i obezbediti, popularno nazvanih ,,Lex Huavej. Da postoje animoziteti na globalnom nivou prema kineskim investicijama, pokazuju i hapšenja predstavnika Huaveja u Kanadi i Poljskoj. Optuženi za zloupotrebu položaja, predstavnici kompanije Huavej uhapšeni su u ove dve države, dok je na primer češka obaveštajna agencija ukazala na opasnost postojećih ugovora sa kineskom kompanijom. Ova akcija je izazvala i zvaničnu reakciju Pekinga. Ukazivanje da su potezi pre svega politički, da nisu zasnovani na dokazima, jeste bila očekivana reakcija, međutim, doku su u slučaju hapšenja u Kanadi pokrenuti diplomatski koraci kako bi se predstavnik Huaveja oslobodio, predstavnik u Poljskoj je dobio otkaz i kompanija se ogradila od njegovog delovanja.\nDodatna opasnost koja dolazi sa korišćenjem kineskih telekomunikacionih tehnologija jeste i opasnost po samu privatnost građana. Tehnologija koja omogućava prepoznavanje lica pokrećepitanje ne samo zloupotrebe do koje bi moglo doći, već i načina na koji če prikupljeni podaci biti iskorišćeni. U Kini se u ovom trenutku testira beta verzija programa koji omogućavaju sistem tzv. ,,Socijalnih kredita’’. Socijalni krediti predstavljaju sistem bodovanja, odnosno ocenjivanja ponašanja i načina života građana Narodne Republike Kine. Kroz prikupljene podatke putem video nadzora, građanima se dodeljuje određena ocena na osnovu koje se građanima obezbeđuje ili zabranjuje pristup određenim uslugama: poput brzog interneta, putovanja u inostranstvo, ali i dobrog zaposlenja ili pozajmicama u bankama. Koliko god ovo zvučalo naučno-fantastično, već je primenjeno u test verziji u Kini i sama pomisao da bi probližno slična tehnološka infrastruktura bila prisutna u Evropi (ili drugim delovima zapadnog sveta) jeste zastrašujuća. I dok je Huavej pod lupom svetske javnosti, uz ukazivanje na opasnost zloupotrebe tehnologija i sistem socijalnih kredita, u Srbiji se saradnja sa ovom kineskom kompanijom sve više produbljuje i ojačava. Huavej je 2017. godine potpisala nekoliko sporazuma o strateškoj saradnji sa Vladom Republike Srbije, ali i sa Telekomom Srbija o ekonomskoj i tehničkoj saradnji, između ostalog i u izgradnji 5G infrastrukture. Početkom 2019. godine, ministar unutrašnjih poslova Nebojša Stefanović najavio je i postavljanje 1000 kamera za nadzor, na 800 lokacija u Beogradu. I dok prilikom najave, nije bilo navedeno da se radi o kompaniji Huavej, sama kompanija je na svom portalu potvrdila da se radi o projektu ,,Siguran grad (Safe City)’’. U prvoj fazi projekta, već je postavljeno 35 kamera, a objavljeno je da su korišćene za prikupljanje podataka koje su omogućile rešavanje kriminalnih i prekršajnih dela. Pored koristi koje će kamere doneti u povećanju bezbednosti građana i povećanom procentu rešavanja krivičnih slučajeva, eksperti su već naveli mogućnost zloupotreba i pretnji po privatnost građana. Na koji način će ova vrsta tehnologije biti korišćenja, ostaje da se vidi. To, naravno, ne zavisi samo od želja kompanije Huavej, već i od krajnjeg koristnika tehnologije: policije, sudstva, obaveštajnih agencija i nadležnih ministarstva.\nDa bismo razumeli na koji način funkcioniše ,,Pojas i put’’ inicijativa, ne moramo ići daleko: Srbija je reprezentativni primerak. Od 2009. godine, kada je potpisan Sporazum o ekonomskoj i tehničkoj saradnji u oblasti infrastrukture između vlade Republike Srbije i vlade Narodne Republike Kine dolazi do poboljšanja ekonomskih odnosa i ta godina se može uzeti kao početna godina intenzivne kinesko-srpske saradnje, odnos Srbije i Kine dobio je i simboličan naziv ,,čelično prijateljstvo’’. Da je Kina postala značajan partner Srbije, pokazuju brojni projekti koji su sprovedeni ili se sprovode u Srbiji. Most Kinesko-Srpskog prijateljstva, paradoksalno nazvan ,,Most Mihajla Pupina’’ prvi je značajan projekat koji je sproveden u okviru zajedničke saradnje. Ovaj projekat je finansiran iz kineskog kredita, dok je same radove sprovodila kineska građevinska kompanija. Od tada, kineski krediti su korišćeni za sprovođenje infrastrukturnih projekata poput izgradnje autoputa Koridor 11, zatim brze pruge Beograd – Budimpešta. Navedena pruga je najkontraverzniji projekat do sada: izgradnja mađarskog dela pruge još uvek nije otpočela zbog toga što je mađarska vlada kritikovana zbog toga što tender za izgradnju nije sproveden transparentno i u skladu sa pravilima konkurencije. Obzirom na kašnjenja, tokom 16 + 1 samita u Sofiji 2018. godine, potpisan je novi sporazum Mađarske, Kine i Srbije, koji obavezuje Mađarsku da sprovede novi tender. Nastavak izgradnje u Mađarskoj je predviđen za proleće 2019. godine, dok je u Srbiji već uveliko u toku. Srbija je Kini izuzetno značajna iz ugla infrastrukturnih ulaganja, između ostalog zbog toga što Kina kontroliše grčku luku Pirej, te je Srbija najkraći put do tržišta EU. Pored finansijskih sporazuma u vidu kredita koji je Srbija uzimala od Kine, strane direktne investicije su u porastu. Do skoro, najveća jeste bila preuzimanje Smederevske železare, dok je 2018. godina dovela do najvećeg broja potpisanih sporazuma o investicijama, koje obuhvataju kupovinu RTB Bora od strane kineskog Zijin Majninga, a u konkurenciji kanadskih i ruskih kompanija, što predstavlja svojevrstan presedan. Najava izgradnje fabrike za proizvodnju automobilskih guma u Zrenjaninu, kao i industrijskog parka u Borči podižu nivo kineskih investicija naskoro 3 milijarde dolara, što je čini jednim od najvećih investitora u periodu od 2010.godine do danas. Kinesko prisustvo u strateški važnim segmentima srpske privrede za sada se tumači kao izuzetno pozitivno. Politički poeni koje je donelo održavanje lokalnih giganata, poput Železare Smederevo ili RTB Bora, osigurali su položaj kineskih kompanija ne samo među nosiocima vlasti, već i opšte javnosti, te se na Kinu gleda kao na prijatelja Srbije napolju međunarodnih odnosa. Opasnost od potencijalnog političkog uticaj još uvek nije očigledna, međutim neupitan je dobar odnos koji Kina ima sa vladajućom strankom. U oktobru 2018., prilikom proslave 10 godina postojanja Srpske napredne stranke u Kraljevu, jedini ambasador koji se obratio publici je bio kineski ambasador, dok se u decembru iste godine Kini uputio vapaj za pomoć prilikom najave, a potom i sprovođenja, formiranja vojske Kosova. Kao razlog za povećanu prisustnost kineskih kompanija, pored blizine evropskog tržišta, navedeni su i jeftina radna snaga i niski troškovi energetike,tako da bi se moglo zaključiti da iza ,,čeličnog prijateljstva’’ stoje dobro proračunati ekonomski interesi.\nBilo da govorimo o Srbiji, ili o globalnom poretku, uticaj i prisustvo Kine se tumači dvojako. Najpre pozitivno, pošto on omogućava priliv kapitala, razvoj infrastrukture i drugih pojedinih segmenata društva. Postavlja se pitanja kakve mogu biti dugoročne posledice: bilo da je reč o stvaranju kineskog političkog uticaja, ili verovatnog upadanja u zamku dugova, ukoliko se jedna država ne zaštiti, može osetiti i negativnu stranu kineskog prijateljstva. Kina je postala takmac najvećim globalnim igračima i čini se da ima snage da u toj borbi i opstane, te je razumljivo da države kojima je potreban ,,veliki brat’’ u polju međunarodnih odnosa, prihvataju sve uslove kineskog prijateljstva, makar oni bili u određenoj meri – štetni. Nesumnjivo je da je prijateljski pristup i ekonomska ulaganja omogućio širenje kineskog uticaja i zacementiralo kineski položaj stvarnog takmaca napolju međunarodnih odnosa.\nOvaj tekst je prvobitno objavljen u Novom Magazinu, br 415 11. aprila 2019\nTakođe tagovano G7\nOstaje li Nemačka sama?\nFotografija Jesco Denzel/AFP/Getty Images Novi italijanski ministar unutrašnjih poslova Mateo Salvini najavio je kako njegova zemlja više neće primiti niti jednog migranta. Američki predsednik Donald Tramp podigao je iznos tarifa na uvoz nemačkih auto\nMarko Savković | 08 Aug 2018


Ministar Čampara primio u nastupnu posjetu komandanta EUFOR-a general-majora Reinharda Trischaka\nMinistar Čampara je nakon upućenih riječi dobrodošlice upoznao general-majora Trischaka sa najvažnijim aktivnostima koje Federalno ministarstvo unutrašnjih poslova preduzima u oblasti sigurnosti na području Federacije BiH.\nGlavna tema razgovora bila je borba protiv terorizma, kao globalne prijetnje te organiziranog kriminala i korupcije, koji ugrožavaju ekonomsku stabilnost i sigurnost države, krijumičarenje ilegalnog oružja. Također je razgovarano o cjelokupnoj situaciju oko kupovine oružja i naoružavanja policijskih snaga u BiH, uništavanju viška naoružanja, o situaciji u vezi sa migrantima, kao i rezervnom sastavu.\nTakođer je istakao da su se prilivom migranata i izbjeglica nadležne institucije suočile sa izazovom u pogledu ljudskih i finansijskih resursa te je potrebno poboljšati koordinaciju između raznih aktera u odgovoru na situaciju.\nRazgovarano je i o budućim aktivnostima EUFOR-a te o ispunjavanju uslova koji će našoj zemlji omogućiti članstvo u evroatlantskim organizacijama.\nNa kraju sastanka ministar Čampara se zahvalio komandatnu EUFOR-a na posjeti i izrazio uvjerenje da će dosadašnja uspješna saradnja biti nastavljena i u narednom periodu.


Mokrinčanin uhapšen: Udarao radnike Hitne pomoći i oštetio sanitet, nožem nasrnuo na policajce · gradski.online\nMokrinčanin uhapšen: Udarao radnike Hitne pomoći i oštetio sanitet, nožem nasrnuo na policajce\nKIKINDA- M.D. (42) iz Mokrina, policija je uhapsila jer je napao vozača i medicinskog tehničara Službe hitne pomoći, koji su došli u njegovu kuću po pozivu, kao i da je oštetio sanitetsko vozilo.\nKako saznaje naš portal, ovaj incident se dogodio u sredu tokom popodnevnih časova, tako što je M.D. zadao više udaraca vozaču i medicinskom tehničaru Službe hitne pomoći.\nI tu se nije zaustavio. Po dolasku policijske patrole, osumnjičeni M.D. je nožem nasrnuo na jednog policajca, dok je drugog gađao nožem.\nOn je lišen slobode zbog postojanja osnovane sumnje da je počinio krivično delo napad na službeno lice u vršenju službene dužnosti. Određeno mu je zadržavanje do 48 sati, a uz krivičnu prijavu, biće priveden Osnovnom javnom tužilaštvu u Kikindi.\nPrethodnoMILA I DRAGAN\nSledećeSamo u Akademiji Oxford: Upis na kurseve za manikira, pedikira i nadogradnju noktiju


Foto: T a n j u g / arhivska fotografija\nČen Bo, ambasadorka Kine u Srbiji, rekla je za RTS da je Srbija aktivan učesnik u inicijativi "Pojas i put" i dodala da su vidljivi rezultati saradnje Kine i Srbije u protekle dve godine.\n"Od samog početka Srbija je čvrsto podržala inicijativu i aktivno učestvovala. Vidljivi su i rezultatu saradnje Kine i Srbije – izgradnja prve deonice brze pruge na relaciji između Beograda i Budimpešte. Uskoro ćemo završiti nekoliko deonica na auto-putu 763", navodi Bo.\nNajavljuje nove investicije Kine u Srbiju.\n"Sve više kineskih preduzeća iskazuje veliko interesovanje za ulaganja u Srbiju. Početkom maja dolazi delegacija od 58 članova iz Kine", navodi ambasadorka.\nSmatra da su dobri politički odnosi i prijateljstvo najviših rukovodioca najčvršća garancija za ekonomsku saradnju.\n"Uverena sam da će učešće predsednika Vučića na Drugom forumu 'Pojas i put' i sastanak dva predsednika dati novi impuls za unapređenje bilateralne saradnje Kine i Srbije u budućnosti", zaključila je ambasadorka.\nČen BoKinaSrbijaPojas i putVučić\nProterivanje ambasadora iz Crne Gore nije bio prijateljski čin 14\nVlada predložila promene Ustava u oblasti pravosuđa 11\nSelaković na Ministarskom sastanku OEBS-a: Izvršiti uticaj na Prištinu da ispuni obaveze 59


ŽESTOKE REAKCIJE: Posle prve debate Trampa i Bajdena | Novosti.RS\nMeđutim, mnogi gledaoci su oštro kritikovali "glasnu i haotičnu" debatu, uključujuci Keren Atija, urednicu stranice u "Vašington postu" na kojoj se objavljuju lični stavovi, koja je raspravu dvojice kandidata za predsednika SAD nazvala "nacionalnom sramotom".\nPredsedavajuća Republikanskog nacionalnog komiteta (RNC) Rona Mekdenijel napisala je na Tviteru da je Tramp za 20 minuta napravio "siguran, zapovednički i uverljiv slučaj za svoj reizbor i primorao Džoa Bajdena da podrži radikalne politike koje bi povećale porez, uništile radna mesta i učinile naše zajednice manje bezbednim".\nVARNICE NA DEBATI: Uvrede koje su obeležile raspravu između Trampa i Bajdena (VIDEO)\n30. 09. 2020. u 11:41\nŠTA SE DEŠAVALO SA TRAMPOVOM RUKOM? Nakon debate predsedniku se pridružila supruga - snimak ovog trenutka obišao je svet (VIDEO)\n30. 09. 2020. u 11:17\nUŽARENA DEBATA TRAMPA I BAJDENA: Ređale se optužbe, predsednički kandidati se nadvikivali - voditelj ih jedva obuzdao (FOTO/VIDEO)\n30. 09. 2020. u 02:43\nTim Martou, direktor za komunikacije kampanje predsednika Trampa za reizbor, ocenio je za Glas Amerike da je predsednikov nastup bio "fantastičan".\n"Ono što su gledaoci videli je predsednik Tramp koji zapoveda svakim trenutkom debate, a mislim da je ono što su videli bio slabašni Džo Bajden", rekao je Martou.\nS druge strane, demokrate ocenjuju da je debata bila uspešna za Bajdena, a da je Tramp, svojim nastupom, dao dovoljno razloga da ne dobije novi mandat.\n"Donald Trump je izneverio ovu zemlju svojim lažima, zadrtošću i bezobzirnim vođstvom", naveo je na Tviteru američki senator Kori Buker iz Nju Džerzija, koji se početkom godine takmičio protiv Bajdena za demokratsku predsednicku nominaciju.\nBuker je kritkovao Trampa zbog toga što je odbio da osudi bele supremacioniste.\nTrampov nastup kritikovao je i istoričar Majkl Bešlos, dok je bivši republikanski senator Džef Flejk ocenio da su SAD "bolja zemlja od onoga što je prikazano" u utorak uveče.\nPolitikolog sa Univerziteta u Virdžiniji Lari Sabato na Tviteru je poručio da treba otkazati preostale predsedničke debate.\npredsednički izbori u SAD predsednička debata Donald Tramp Džozef Bajden izbori u SAD\n29. 09. 2020. u 22:55\nVEČERAS PRVA DEBATA: Tramp i Bajden oči u oči\n29. 09. 2020. u 19:54\n18. 09. 2020. u 12:22\nBAJDEN PROTIV: Trampovih planova za distribuciju vakcina\nPREDSEDNIČKI kandidat Demokratske stranke Džo Bajden pozvao je da nezavisni odbor naučnika, a ne predsednik Donald Tramp, utvrdi da li je bilo koja vakcina za korona virus sigurna i efikasna.\n17. 09. 2020. u 12:32\nZAŠTO VELIKE SILE ĆUTE: Trampov uspeh na Bliskom istoku i Balkanu dobar samo za SAD?\nNAKON sporazuma potpisanih u Vašingtonu, o normalizaciji ekonomskih odnosa Beograda i Prištine, posebno u delu koji se tiče zbivanja na Bliskom istoku, kao i o uspostavljanju diplomatskih odnosa Izraela, UAE i Bahreina, upadljivo je odsustvo reakcije, gotovo ignorisanje velikih svetskih sila na ono što je postignuto u Beloj kući.\n17. 09. 2020. u 10:11\nNA JUČERAŠNjEM sastanku ruskog debatnog foruma Valdai, predsednik Rusije Vladimir Putin izjavio je da će oni koji očekuju da se Rusija zatvori na međunarodnoj sceni morati dugo da čekaju.\nKORONA HARA RUMUNIJOM Prvi put više od 5.000 novozaraženih\nU RUMUNIJI je u poslednja 24 sata potvrđeno 5.028 novih slučajeva korona virusa, što je najviše od početka pandemije.\n23. 10. 2020. u 13:01\nAMERIČKI pilot u penziji Pol Vudford ispričao je medijima da je tokom Hladnog rata uvežbavao letenje na ruskim avionima MiG-23, koje je Amerika tajno iznajmljivala od drugih zemalja.\nPOLICAJCI, KVARITE NAM ZABAVU: Platiće paprenu kaznu, a čeka ih nešto još gore\nČETIRI studenta iz Velike Britanije moraće da plate po 11.068 evra, jer su policiji koja im je upala na kućnu žurku rekli da im kvare zabavu.\n23. 10. 2020. u 10:40 >> 10:45


TEHNIČKE GREŠKE ZAKOČILE POKLONE: "Dajhman" poziva potrošače da učestvuju u konkursu, a prijavljivanje onemogućeno | Novosti.RS\nKupci razočarani što ne mogu da se prijave\nMeđutim, već na prvom koraku potrošači su razočarani. Na društvenim mrežama danima se žale da ne uspevaju čak ni da se prijave preko ovog "Dajhmanovog" portala.\nKako se navodi u uputstvu, učesnici bi, nakon što unesu svoje podatke i upišu se za dobijanje elektronskih novosti iz ove kompanije, trebalo da odgovore na nagradno pitanje, a onda će, možda, baš njihov originalni odgovor da bude izabran. Imena 15 dobitnika, objavljuju se svaka tri meseca na portalu.\nBrojni kupci koji su želeli da učestvuju, to nisu uspeli, jer se pri svakom pokušaju da se prijave, pojavljuje obaveštenje na kome piše da je u pitanju greška. "Nemoguće je prijaviti se", "neće da učita", "pokušavam više puta i ništa", "stalno prijavljuje grešku", razočarano su konstatovali potrošači.\nIz kompanije "Dajhman" kažu za "Novosti" da rade na rešavanju ovih teškoća.\n- Pristupili smo uklanjanju tehničkih problema, čim smo uvideli da postoje - navode u odgovoru dostavljenom našoj redakciji. - S obzirom na to da je reč o konkursu koji traje tokom cele godine, a da se pobednici proglašavaju svaka tri meseca, verujemo da tehnički problemi do kojih je došlo neće sprečiti ljude koji su želeli da se prijave, da ponovo pokušaju i učestvuju u konkursu.\nPotrošačka korpa nagradna igra Potrošač potrošači Dajhman


Vučić: BDP najbolji u Evropi - Glas Zaječara\nHome Društvo Vučić: BDP najbolji u Evropi\nSrbija će ove godine, prema rastu bruto domaćeg proizvoda (BDP), biti najbolja u Evropi i verujemo da će pad BDP biti manji od minus jedan, izjavio je danas predsednik Srbije Aleksandar Vučić posle sastanka sa ministrima i direktorima javnih preduzeća zaduženim za strateške projekte iz oblasti infrastrukture, rudarstva, energetike i ekonomije.\nVučić je na konferenciji za novinare rekao da podaci ukazuju i na to da će Srbija biti najbolja u Evropi „u oblasti rasta BDP“ u trogodišnjem periodu, koji obuhvata razdoblje do 2022. godine, a možda i kasnije i da je to „suština ekonomije“, a da će privredni rast u 2021. biti šest odsto.\nPokušaćemo da do kraja godine vratimo u celini dug Azerbejdžanu od 170 miliona evra i tako nivo javnog duga smanjimo za 0,4 odsto, najavio je on, objašnjavajući da je taj kredit za autoput Čačak – Ljig ugovoren 2012. godine sa kamatom od četiri odsto, što je tada bilo povoljno, ali da je danas kreditni rejting Srbije daleko bolji.\nVučić je naveo da je tokom kovid krize nivo javnog duga Srbije porastao za 5,7 odsto i da predstavlja 57,9 odsto budžeta, ali da je pod kontrolom.\nKako je naglasio, problem je kad se ugovaraju veliki infrastrukturni projekti i dižu krediti, prve godine sve ide dobro, a posle se uvek traži neko odlaganje. Mi smo uvek slabo planirali.\nU poslednjih 30 godina sam svedok tome. Voleli smo sebe da obmanjujemo i lažemo, govoreći da će nam sledeće godine biti bolje, pa u budžeti planirali uvek veći prihod, a manji rashod. Poslednjih godina je stanje bolje, ali nisam zadovoljan, napomenuo je Vučić, posebno iskazujući nezadovoljstvo planiranjem budžeta lokalnih samouprava. Bolje planiranje je sa velikim projektima, dodao je on, ali i tu ima dosta problema, od iseljavanja Roma iz Rakovice i Voždovca, problema sa eksproprijacijom na Koridoru 11, gde su radovi završeni pre nego što je ona završena, ali imamo i puno veće, na rekonstrukciji deonice pruge Stara Pazova – Novi Sad.\nU modernizaciji pruga postoje veliki problemi, ali ćemo završiti do kraja sledeće godine, ili koji mesec kasnije.\nBiće velikih muka, ocenio je Vučić. Govoreći o energetici, on je istakao da će se tek videti kako provesti ozbiljne reforme u Elektroprivredi Srbije i Srbijagasu, a da veruje da će do kraja godine biti izgrađen gasovod „Turski tok“ kroz Srbiju, pa potom sledi punjenje cevi, da bi se potom razvodili krakovi po unutrašnjosti zemlje.\nNa sastanku je, napomenuo je Vučić, razgovarano i o restrukturiranju pet velikih preduzeća – Petrohemije, Simpa, Jumka, Laste i Trajala. On je istakao i da je o ublasti rudarstva jadarit za Srbiju velika šansa i da bi izgradnjom fabrike litijumskih baterija u zemlji ostajale „milijarde evra na godišnjem nivou“.\nVučić je rekao da su sastanku prisustvovali i resorna ministarka Zorana Mihajlović i direktor Srbijagasa Dušan Bajatović, među kojima postoji javna netrpeljivost i da je sve direktore javnih preduzeća „zamolio“ da imaju odnos prema ministrima.\nNe mora da bude ljubav, ali sve mora da funkcioniše na najbolji način. Ako ne, moraćemo da posegnemo za drugim merama, upozorio je on.\nVučić je, odgovarajući na pitanje o činjenici da su čak 22 direktora javnih preduzeća u stanju vršioca dužnosti, konstaovao da je to „velika anomalnija“, na kojoj zameraju i predstavnici EU i da će se zato „uskoro“ ići na raspisivanje konkursa za ta mesta.\nPrethodni tekstU poslednja 24 sata 42 nova slučaja u Kladovu, četiri u Majdanpeku\nNaredni tekstU Negotinu još 15 novoobolelih od korona virusa: Interno odeljenje od danas u kovid sistemu


Nova ideja Gradske razvojne agencije: Do novog sajta za 300 maraka | Banjaluka.net\nNova ideja Gradske razvojne agencije: Do novog sajta za 300 maraka\nMladi srednjoškolci i studenti, njih 20, iz Dječjeg doma “Rada Vranješević” i Udruženja porodica sa četvoro i više djece biće obučeni da prave veb-stranice u okviru projekta “Uključivanje socijalnih kategorija na tržište rada”, koji pokreće Gradska razvojna agencija.\nOvim mladim ljudima preduzetnici će platiti po 200 KM za veb-sajt, koji će oni praviti uz pomoć predavača, a tako će i steći znanje, ne samo u ovom domenu, već i u vezi s izradom biznis plana i povezivanjem sa potencijalnim poslodavcima.\nIz Gradske razvojne agencije pozivaju preduzetnike koji nemaju veb-stranicu, da se prijave i uz minimalne troškove dobiju svoju prezentaciju i na taj način postanu vidljiviji i konkurentniji na tržištu.\n– Izrada internet stranice je trenutno jedna od najboljih investicija koja se može uraditi za preduzeće. Cijena je obično od 500 do 5.000 KM, pa i više, a ovim projektom bila bi simbolična – 300 KM, s tim da 200 KM ide učesniku koji izrađuje stranicu i 100 KM za zakup domena i hostinga – kaže za Press Ivan Babić iz Gradske razvojne agencije.\nOvo je, smatra on, idealna prilika da pojedini privrednici pomognu učenicima i studentima iz ovih ustanova, ali i da dobiju onlajn-prezentaciju firme po najpovoljnijoj cijeni.\nIz Udruženja porodica sa četvoro i više djece radionicu će pohađati dva studenta i dva srednjoškolca.\nJovan Radovanović, predsjednik ovog udruženja, vjeruje da je ovo odlična prilika za mlade, pa se nada da će projekat zaživjeti. Njima je cilj da privuku što više mladih i da ih aktiviraju da se sami izbore za svoje mjesto i za posao, da bolje ocijene stanje na tržištu rada i da se obučavaju u tom smjeru.\nU Domu “Rada Vranješević” trude se da motivišu svoje štićenike da nauče bar neki zanat ili da prođu obuku, koja bi im povećala šansu za pronalazak posla kada odu iz ove ustanove i budu prepušteni sami sebi.\n– Nažalost, još nije sistemski uređena ta tranzicija kada se štićenik osamostaljuje i napušta dom. Mi se trudimo da im pomognemo na sve načine, ali često je to dosta i do njih samih. Lako gube motivaciju, pa radimo šta možemo da im objasnimo kako da se pripreme i za period kada odu iz ove ustanove. Neki od njih su se obučavali za pica majstore, a ovaj projekat mi se posebno dopao, jer je riječ o obuci za deficitarno zanimanje – ispričao je za Press zamjenik direktora Doma “Rada Vranješević” Nenad Talić.\nGradska razvojna agencija još je u potrazi za preduzetnicima iako je interesovanje veliko, jer im se za samo tri dana prijavilo već njih petoro. Ivan Babić napominje da je potrebno samo da im se jave na broj 051/394-250 ili na imejl-adresu ivan.babicŽcidea.org.\n– Radionice počinju od 2. marta i trajaće do 1. aprila. Imaćemo dva predavača, jedan za biznis planiranje i drugi za veb-dizajn. Učićemo ih kako da ideju pretvore u poslovnu priliku ili da stvore preduslove za lakše zaposlenje. Preduzetnici će morati da rade s učenicima na stranici, da preciziraju šta žele, da odaberu osnovnu temu sajta – kaže Babić.\nUčenici će dobiti potvrde da su učestvovali na radionici, ali će, priča Babić, upravo taj sajt ili sajtovi koje naprave u tom periodu biti njihova najbolja referenca. Zasad je riječ o pilot-projektu, ali u Gradskoj razvojnoj agenciji vjeruju da će on zaživjeti, te da će biti ponovljen već krajem godine.


Poraz Krajinovića, Izner i Kveri u finalu – Nadlanu.com\nPoraz Krajinovića, Izner i Kveri u finalu\nObjavljeno 8. maja 2010. / 00:00:00\nBEOGRAD, 8. maja 2010. (Beta) - Srbija neće imati predstavnika u finalu ATP turnira u Beogradu, pošto je Filip Krajinović izgubio od trećeg nosioca Sema Kverija iz SAD sa 0:2 (1;6, 2:6) u polufinalu takmičenja.\nKveriju je za pobedu nad 18-godišnjim rivalom bilo dovoljno svega 57 minuta.\nKrajinović je i samim plasmanom u polufinale turnira, do koga je stigao pošto mu je prvi nosilac i prošlogodišnji šampion Novak Đoković predao četvrtfinalni meč, ostvario najveći uspeh u karijeri.\nTrenutni plasman na ATP svetskoj rang listi, na kojoj je 319, Krajinoviću nije bio dovoljan za učešće na Otvorenom prvenstvu Srbije, ali je nastupio u glavnom žrebu zahvaljujući specijalnom pozivu organizatora.\nKrajinović je, ipak, opravdao poverenje i znatno će napredovati na ATP listi, pošto je osvojio 132 boda. Sam nastup u polufinalu turnira u Beogradu doneće mu novih 90 bodova i sigurno ulazak među najboljih 250 na svetu.\nKveri će u finalu igrati protiv zemljaka i drugog nosioca Otvorenog prvenstva Srbije Džona Iznera, koji je ranije danas pobedio četvrtog "kosturaša", Stanislasa Vavrinku iz Švajarske, sa 2:0 (7:5, 7:5).


Best Luck Starwood mecha kamion robot zeleni ( BE622132C ) | ePonuda.com\nBest Luck Starwood mecha kamion robot zeleni ( BE622132C ) cene\nTrenutno nemamo slike za Best Luck Starwood mecha kamion robot zeleni ( BE622132C )\nEPonuda nije internet prodavnica već Vam omogućava da brzo i lako nađete Best Luck Starwood mecha kamion robot zeleni ( BE622132C ) po najjeftinijoj ceni. Naš cilj je da kupci budu što bolje informisani o ponudi Best Luck Starwood mecha kamion robot zeleni ( BE622132C ) na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Best Luck Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Best Luck Starwood mecha kamion robot zeleni ( BE622132C ) sa PRODAVCEM. EPonuda ne može da garantuje potpunu tačnost specifikacije i slika za Best Luck Starwood mecha kamion robot zeleni ( BE622132C ). Pre kupovine, podatke za Best Luck Starwood mecha kamion robot zeleni ( BE622132C ) proverite na sajtu PROIZVOĐAČA.


Brnabić: Pokazali smo da smo odgovorniji i pametniji; Nema potrebe za obaveznom vakcinacijom - BIGportal.ba\n12 Aprila, 2021 12 Aprila, 2021 01824\n“Pokazali smo da smo odgovorniji i pametniji od drugih naroda i zemalja”, izjavila je premijerka Srbije Ana Brnabić.\nOn je rekla da Srbija nije ni blizu problema kada je reč o zainteresovanosti za vakcinaciju.\nBrnabić je ponovila da u ovom trenutku nema potrebe za uvođenjem obavezne vakcinacije.\nDodala je da na portalu e-uprave svakodnevno stiže veliki broj prijava.\n“Imamo veliko interesovanje za vakcine, dnevno stigne između 10 i 15 hiljada prijava, a imamo i preko 30 odsto vakcinisanih punoletnih građana”, naglasila je premijerka.\nIstakla je i da smatra da je sprovedena ozbiljna kampanja kako bi se vakcinacija podstakla, ali i da ništa od toga nije “palo sa neba”.\n“Danima i noćima smo pričali o tome, strateški smo razmišljali, vakcinisao se i državni vrh. Dan nakon što se vakcinisao Aleksandar Vučić oboren je rekord – 80.450 ljudi se vakcinisalo samo tog dana”, kazala je ona za Tv Pink.\nOsim toga, napomenula je i da Srpska pravoslavna crkva pomaže u procesu imunizacije u manjim mestima gde se okupljaju ljudi i odakle se dobijaju informacije o količini i vrstama vakcine koje su neophodne.\n“Odrađeni su i spotovi i bilbordi, čak je i vladika Stefan učestvovao u snimanju spota za vakcinaciju”, zaključila je predsednica vlade.


Benedikt: Raška među nauspešnijima u korišćenju novca – NovostiDana.rs\nBenedikt: Raška među nauspešnijima u korišćenju novca\nRakitić: Nastojaćemo da odradimo što više kvalitetnih projekata za građane\nBenedikt:Raška među najuspešnijima u korišćenju novca EU\nBenedikt: Raška mešu nauspešnijima u korišćenju novca EU\nZamenik šefa delegacije EU u Srbiji Oskar Benedikt posetio je danas Rašku i poručio da je to jedna od najuspešnijih opština u Srbiji u korišćenju evopskih sredstava, kao i da se tu uz pomoć EU realizuju kvalitetni projekti.\nRAŠKA – Zamenik šefa delegacije EU u Srbiji Oskar Benedikt posetio je danas Rašku i poručio da je to jedna od najuspešnijih opština u Srbiji u korišćenju evopskih sredstava, kao i da se tu uz pomoć EU realizuju kvalitetni projekti.\nBenedikt je posetio Rašku zajedno sa 17 članova ambasada zemalja EU u Beogradu i lokalnu vlast u Raškoj.\n„Posetili smo različite projekte koje EU finansira u Raškoj, evo sada smo u radionici za osobe sa invaliditetom gde rade deca i odrasli. Veoma smo zadovoljni sto se već dugo realizuje taj projekat i pomaže osobama sa invaliditetom da vode normalan način života“, rekao je Benedikt novinarima.\nKako je istakao, jedan od kvalitetnih projekata u Raškoj je i izgradnja postrojenja za tretman opadnih voda, koje će prečišćavati vodu i tako doprineti razvoju turizma i lokalnom ekonomskom razvoju.\n„Ponosni smo što je EU u tome učestvovali i što nastavljamo da pomaže Rašku“, dodao je Benedikt.\nPredsednik opštine Raška Ignjat Rakitić je zahvalio na poseti Raškoj članova ambasada zemalja članica EU, koji obilaze gradove i opštine koji koriste evropska sredstva.\n„Nastojaćemo da odradimo što više kvalitetnih projekata za građane i uvek ćemo biti na vratima i kucati da bi tražili sredstva i pomoć za njihovu realizaciju. Voleo bih da im poručim da su u Raškoj uvek dobrodošli i da uvek dođu da kontrolišu i pomognu“, rekao je Rakitić.\nU Raškoj su EU i Vlada Švajcarkse podržale sprovođenje preko 50 projekta sa više od 1,3 miliona evra, dok je u Sjenici podržano više od 30 projekata sa preko 900.000 evra.\nBenedikt je u Sjenici uručio sporazume o podršci za uvođenje zaštite geografske oznake za četiri proizvoda – ivanjički krompir, sjenički kravlji sir, sjeničku stelju i vlasinski med, koje će EU i Vlada Švajcarske finansirati kroz razvojnog programa Evropski PROGRES u iznosu od 40.000 evra.\n„Geografska oznaka porekla omogućava proizvođačima da prodaju svoje proizvode po višoj ceni i bude konkurentniji, jer to predstavlja garanciju njihovog kvaliteta, a dodatno se promoviše i određeno područje“ , rekao je Benedikt prilikom ceremonije uručivanja sporazuma koja je održana u Regionalnom centru za razvoj poljoprivrede u Sjenici.\nIzgradnju i opremanje ovog centra su finansijski podržale EU i Vlada Švajcarske preko programa koji je prethodio Evropskom PROGRESu, EU PROGRESa, sa više od 255.000 evra, dok je Češka Agencija za razvoj uložila 200.000 evra, navedeno je u saopštenju EU PROGRES-a.\nCentar, koji je opremljen savremenom laboratorijom, poljoprivrednicima iz Novog Pazara, Tutina i Sjenice pruža podršku u primeni novih tehnologija, kontroli proizvoda, povećanju obima proizvodnje, što kao rezultat treba da ima povećanje njihovih prihoda, kao i unapređenju poljoprivredne proizvodnje koja ima veliki značaj za razvoj celog regiona jugozapdne Srbije.\nDelegacija evropskih diplomata posetila je i Pešter agro klaster koji okuplja mlekare iz Novog Pazara i Sjenice i koji sprovodi još jedan u nizu projekata Evropskog PROGRESa koji su usmereni na povećanje konkurentnosti lokalnih ekonomija.\nEvropska unija i Vlada Švajcarske su opredelile iznos od 40.000 evra kako bi pomogle članicama klastera da unaprede kapacitete za proizvodnju i plasman kajmaka na lokalna i regionalna tržišta, tako što će tradicionalne, vekovima stare recepte kroz standardizaciju uvesti u savremenu industrijsku proizvodnju.\nDelegacija sedamnaest predstavnika Evropske unije sutra će boraviti u Novom Pazaru.


Ciljevi i svrha obuke\nDa nauči učesnike procesu i metologiji postavljanja ličnih i ciljeva tima.\nSigurni rezultati obuke\nUčesnici će biti sposobni da postave poslovne ciljeve koji prolaze kroz rigorozni SMART okvir. Koristeći sistem skaliranja učesnici će biti u stanju da osiguraju i relevantnost svojih poslovnih aktivnosti i poslovnih aktivnosti njihovog tima u svakom trenutku.\nOni će unaprediti razumevanje svojih uloga i odgovornosti u okviru organizacione strukture i utvrdiće polja ključnih rezultata u poslu, obezbeđujući fokus i prioritetizaciju svojih dnevnih aktivnosti.\nPraktični primer i vežbe\nPredviđeno je da se za vreme vežbi koristi “pravi” material. Od učesnika će se tražiti da unapred pripreme svoje SMART ciljeve. Ovo će poslužiti kao sirov material za vežbe koje će uslediti. Prednost ovog pristupa jested a process učenja učini relevantnim i primenjivim u poslovnom kontekstu učesnika.\nRadionica će biti otvorena sa uvodom o 7 elemenata SMART okvira za postizanje lične efikasnosti na poslu. Neophodnost usvajanja pristupa skaliranja u postavljanju ciljeva jer samo kad su individualni i ciljevi organizacije vidno povezani možemo očekivati da pojedinac doprinese organizaciji.\nJednom kada je teorijska osnova postavljena , onda ćemo se posvetiti primerima i praktičnom delu radionice gde će se raditi na realnim problemima svih učesnika.\nNajviše 10 učesnika\nPDF opis treninga: Postavljanje ciljeva\nCiljevi i svrha obuke su da poduči učesnike procesu i metodologiji postavljanja ličnih i ciljeva tima.


Perfekcionizam - opterećenje ili podstrek - Tamara Radosavljević\nPerfekcionizam – opterećenje ili podstrek\nPerfekcionizam – opterećenje ili podstrek2018-10-172020-11-27http://tamararadosavljevic.com/wp-content/uploads/2018/02/tamara-final-gold-mobile.pngTamara Radosavljevićhttp://tamararadosavljevic.com/wp-content/uploads/2018/10/thinkstockphotos-476464946-1200x807.jpg200px200px\nMnogo je projekata, sajtova, slika i romana ostalo nezavršeno samo zbog toga što nisu potpuno „savršeni“. Tvorci svih ovih neobelodanjenih remek-dela, zbog svoje velike samokritičnosti i perfekcionizma, ostavljaju svoje kreacije u nekoj prašnjavoj komodi, zaglavljene između fioka ili u nekom folderu koji se godinama ne otvara. I kako vreme počne da nosi početničko uzbuđenje sa kojim su od ideje krenuli u ostvarenje, počinje da se javlja odbojnost prema onome što su sa velikim žarom krenuli da stvaraju.\nPerfekcionizam je nešto čime će se perfekcionista dičiti, jer ne objavljuje taj ništa što nije toliko besprekorno da je jedina prihvatljiva reakcija posmatrača da bude potpuno ostavljen bez daha. I fenomenalan je to osećaj, kada svoje remek-delo privedeš kraju i pokupiš sva ona priznanja i divljena koja znaš da slede.\nMeđutim, ono što se dešava u telu i u glavi perfekcioniste dok stvara je ono što mu ceo taj proces otežava. Obraćajući previše pažnje na svaki detalj, perfekcionista gubi puno vremena na samo jedno delo dok ostala zanemaruje. Kada bismo vreme stavili na stranu, ono što je zapravo i najbolniji deo perfekcionizma je bes koji oseća zbog nesavršenosti i more kritika kojima sebe obasipa dok pokušava da napravi nešto do sada neviđeno. Ukoliko se i desi da ne bude zadovoljan postignućem, sledi osećaj bezvrednosti i omalovažavanje samog sebe zbog kreiranja „ne dovoljno dobrog“. Koliko god perfekcionista smatra da sve što radi radi da bi sebi ugodio i da bi njemu sve to bilo savršeno, njegov najveći strah leži u tome da se drugim ljudima to ne svidi ili da ga, ne daj Bože, ismeju. Zbog toga će pomno slušati kritike, rasti kada ga hvale i padati kada ga vređaju.\nZa početak, prepoznajte taj perfekcionistički deo u vama. U kojim stvarima želite da budete perfektni? Da li uživate dok stvarate ili sebe forsirate na savršenost? Da li vas loše kritike obeshrabruju?\nVećinu svojih grešaka primećujete samo vi, niko drugi toliko podrobno ne posmatra sve što vi radite\nSamo za velike igračeBlog\nKako pronaći svoju svrhuBlog


Ministarstvo: Ne obmanjujte javnost, sindikat Kolubare je pozvan na sastanak\nBiznis Autor:N1 Beograd27. maj. 202112:581 komentar\nIzvor: Tanjug/Kabinet potpredsednice Vlade Srbije/Zoran Petrović\nPredsednik Sindikata RB „Kolubara“ Miodrag Ranković izneo je neistinu kad je rekao da predstavnici tog sindikata nisu bili pozvani na razgovor nakon zbora u Kaleniću. Rankovićevo prisustvo na sastanku u Vladi održanom u utorak bilo je unapred potvrđeno, zajedno sa drugim predstavnicima sindikata EPS-a, od kojih se samo predsednik Sindikata Kolubare nije pojavio, saopštilo je Ministarstvo rudarstva i energetike.\n27. maj. 2021 39\nMihajlović: Skoro sve što bi Kolubara B zaradila otišlo bi na takse na ugljenik\n27. maj. 2021 19\n„Sindikati imaju pravo da iznose svoje stavove po određenim pitanjima, ali nije u redu da obmanjujete zaposlene u RB Kolubara, u Elektroprivredi Srbije, i na kraju, sve građane Srbije, da neko iz resornog ministarstva i Vlade Republike Srbije nije želeo da razgovara sa sindikatom koji predstavlja radnike Kolubare“, navodi se u saopštenju ministarstva.\nMinistarstvo ističe da ne želi da se meša u odnose između sindikata EPS-a.\n„Kao što se nismo mešali ni u sastav delegacije sindikata, o kojoj smo informisani pisanim putem od strane Sindikata radnika EPS-a“, dodaje se u saopštenju.\nTome, kako se ističe, svedoči i kopija mejla koju je ministarstvo poslalo uz saopštenje.\nIzvor : Ministarstvo rudarstva i energetike\nReč je o fotografiji mejl prepiske Ministarstva rudarstva i energetike sa portparolkom Sindikata radnika Elektroprivrede Srbije.\nU mejlu ministarstvo poziva sindikat na sastanak zakazan za utorak 25. maja u 10 časova, a sindikat odgovara potvrdno i navodi šest imena predstavnika sindikata koji će učestvovati na sastanku. Među navedenim imenima je i – Miodrag Ranković.\n„Vrata Ministarstva rudarstva i energetike će uvek biti otvorena za sve sindikate, kao što su bila i do sada. Ipak, za dijalog su potrebne dve strane i dobre namere, čega u ovom slučaju, nažalost, nije bilo, i to sa strane jednog od sindikata EPS-a“, zaključuje se u saopštenju Ministarstva rudarstva i energetike.\nPodsetimo, predsednik Sindikata Rudarskog basena Kolubara Miodrag Ranković je najavio da će biti organizovan generalni štrajk ukoliko ministarka rudarstva i energertike Zorana Mihalović ne bude smenjena, navodeći da ona zastupa interese lobija uvoznika struje.\n„Ostajemo pri zahtevu da Zorana Mihajlović bude smenjena sa funkcije ministarke rudarstva i energetike, zbog toga što je glasnogovornik lobija koji se zalaže za otkazivanje izgradnje Termoelektrane ‘Kolubara B’ i brzo gašenje svih termo pogona za proizvodnju struje u Srbiji, a, koji, u prvom redu, čine uvoznici struje i investitori u vertroparkove“, rekao je Ranković za list Danas.\nkolubaraMinistarstvo rudarstva i energetikesindikat kolubareZorana Mihajlović\nPočelo rušenje dela nekadašnje fabrike "Zmaj" u Zemunu


OK „HE na Drini“ obilježio 40 godina postojanja | 058.ba\nOK „HE na Drini“ obilježio 40 godina postojanja\nSRNA - Jovana Borovčanin - 24. aprila 2016.\t058.ba\nVIŠEGRAD – Odbojkaški klub „Hidroelektrane /HE/ na Drini“ Višegrad obilježio je juče 40 godina postojanja, a tim povodom odigrana je utakmica sa beogradskom „Crvenom zvezdom“.\nUtakmica, koja je odigrana u sportskoj dvorani u Višegradu, završena je rezultatom 3:0 za ekipu „Crvene zvezde“.\nPredsjednik odbojkaškog kluba „HE na Drini“ Gojko Danilović rekao je Srni da je ovim povodom održana svečana sjednica kluba kojoj su, osim rukovodstva odbojkaškog kluba, prisustvovali i predstavnici preduzeća koji su svojim donacijama pomogli ovaj klub.\nDanilović je napomenuo da su na sjednici uručene i plakete sponzorima – opštini Višegrad, preduzeću „HE na Drini“, Šumskom gazdinstvu „Panos“ iz Višegrada, preduzeću „Unis Uša“ i Odbojkaškom savezu Republike Srpske.\n„Zahvalnice su uručene bivšim i sadašnjim predsjednicima, trenerima i članovima kluba, lokalnim preduzećima koja su povremeno pomagala klub, te osnovnoj i srednjoj školi u Višegradu“, dodao je Danilović.\nOn je podsjetio da je klub osnovan 1976. godine, a da je naziv kluba u „HE na Drini“ promijenjen 2001. godine.\nDanilović je ocijenio ovaj klub vrlo uspješnim i dodao da klub u pet sekcija okuplja 113 članova i pet trenera.\nTrener kluba Jovo Sarić rekao je Srni da je u ovom klubu skoro 20 godina, te da je bilo mnogo uspjeha i padova u dosadašnjem radu. „Odbojkaški klub je najorganizovaniji klub u našem gradu, a to potvrđuju rezultati koje smo postigli“, ističe Sarić.\nOn kaže da je veliko interesovanje mladih za ovaj sport, te da je slobodno vrijeme mladih najbolje potrošeno upravo kroz sportske aktivnosti.\nKapiten prvog tima Dragana Baranac, koja je u klubu više od 15 godina, rekla je da danas obilježavaju 40 godina postojanja, ali i slave titulu prvaka Republike Srpske.\nOna je dodala da je ovo prilika da se članovi i ljubitelji odbojke prisjete svih dosadašnjih uspjeha odbojkaškog kluba.


Radnički spreman za „Žućkovu levicu“ - Ritam Grada - vesti Kragujevac\nPočetna Sport Radnički spreman za „Žućkovu levicu“\nRadnički spreman za „Žućkovu levicu“\nDanas će, četvrtfinalnim susretima, započeti finalni turnir Kupa Radivoja Koraća, u beogradskom Pioniru. U drugom meču dana, košarkaši Radničkog sastaće se sa OKK Beogradom, od 21 čas, a pobednik će u polufinalu odmeriti snage sa boljim iz duela Crvena zvezda – Borac Čačak, koji je na programu od 18.30.\nPlejmejker Radničkog, koji je već ranije osvajao ovo takmičenje, smatra da „Žućkova levica“ ima veliku vrednost.\n– Kup je najlakši put do osvajanja nekog trofeja, dovoljne su pobede u tri utakmice. Svi vole da igraju Kup i, naravno, da pobede. Prethodnih godina je bio takmičarski značajniji jer se „brojao“ za Evroligu ali, bez obzira na sve, i dalje je to jedno od najboljih takmičenja kod nas. Motiva neće nedostajati, iz štampe saznajem da su karte gotovo rasprodate, tako da očekujemo spektakl – kaže Marinović.\nKrilni centar Radničkog, Marko Brkić, ne potcenjuje rivala, iako je njegov tim prethodno dva puta eliminisao Beograđane u ovoj fazi takmičenja.\n– OKK Beograd je neugodan rival, imaju mladu ekipu, igraju brzo. Prednjači Bojić, a uz njega je tu još par dobrih igrača. Sigurno je da će želeti da pokažu da mogu ravnopravno da igraju sa nama iz višeg ranga. Trener Stepandić je iskusan stručnjak koji doprinosi da igraju mnogo bolje. Samim tim što igraju protiv ABA ligaša imaju pregršt motiva. Već smo pokazali da ako ne uđemo sa sto odsto snage teško igramo protiv bilo koga. Moramo dati sve od sebe da pobedimo u četvrtfinalu – smatra Brkić.\nPrethodni članakKragujevčani u najboljih 50\nSledeći članakRasveta na stadionu „Čika Dača“


Partizan slavio u Nišu | Double - Double\nPartizan slavio u Nišu\nKošarkaši Partizana su na gostujućem parketu savladali ekipu Konstantina , rezultatom 87 – 74.\nCrno – Beli su sporije ušli u meč i Konstantin je lako stigao do + 8 i prednosti 10 – 2 . Prve poene za Partizan na meču je postigao najbolji igrač Partizana ove sezone Milan Mačvan. Partizan se konsolidovao ubrzo i nakon 11 – 4, došao je do 11 – 11 na krilima ukradenih lopti Akojona i realizacija Milosavljevića i Mačvana. Na krajuprve deonice bilo je 18 – 16 za domaćina.\nU drugoj četvrtini ponovo se nijedan tim nije mogao odvojiti na veću razliku od 5 poena. Partizan je bio u naletu pri rezultatu 30 – 25, ali Nišlije su izjednačile na 32 – 32 u kratkom periodu. Konstantin je zatim poveo 36 – 33 trojkom Despotovića. Partizan je ipak do poluvremena preokrenuo rezultat i na odmor se otišlo sa 38 – 36 za Crno – Bele.\nNa otvaranju treće deonice Konstantin je ponovo bio bolji rival i sa nekoliko realizovanih napada došao do 45 – 40. U tim trenucima Partizanu nije išlo dobro u napadu, ali je post prekinuo Milenko Tepić trojkom. Partizan reaguje serijom 12 – 0 i vraća rezultatski plus na svoju stranu : 52 – 45. Na kraju treće deonice bilo je 56 – 47. Božo Đumić je bio u prilici i da poveća rezultatski plus ali je promašio oba slobodna bacanja.\nU poslednjoj četvrtini Partizan se odlepio i nekoliko puta imao i + 15, a posebno je bio efikasan u napadu. Crno – Beli su u poslednjoj deonici postigli čak 31 poena, ali su i Konstantinu dozvolili nekoliko lakih trojki i čak 27 postignutih poena. Na kraju, Partizan je rutinski priveo meč kraju i zabeležio pobedu u prvom meču Košarkaške lige Srbije.\nDvocifreni u Partizanu su bili Milutinov sa 17 poena ( 10 skokova ), Milosavljević sa 16, Mačvan sa 13 ( 13 skokova ) kao i Džoš Akojon sa 11 poena.\nNajbolji u timu Konstantina bili su Danilo Tasić sa 17 poena i Stojačić sa 12.


Koliko još crvenih linija treba da pređemo da bi kazali dosta kada je u pitanju diskriminacija žena u Crnoj Gori? - GlasCG\nKoliko još crvenih linija treba da pređemo da bi kazali dosta kada je u pitanju diskriminacija žena u Crnoj Gori?\nPiše: Slađana Kaluđerović (SNP)\nKoliko još crvenih linija treba da pređemo da bi kazali dosta kada je u pitanju diskriminacija žena u Crnoj Gori i koliko još poniženja i uvreda treba žene da trpe da bi nadležni državni organi konačno počeli da primjenjuju zakone i zaštitili žrtve nasilja.\nIako smo debelo ušli u 21. vijek, crnogorsko društvo, kada je u pitanju odnos prema ženama, nažalost i dalje tavori u 19. vijeku, jer se svakodnevno suočavamo sa targetiranjem žena po svim osnovama.\nSNP smatra da žene treba da budu noseći stub društva i kao takve da zaslužuju puno poštovanje, a ne da budu džak za udaranje kako kad i kome padne na um. Ako želimo progres i prosperitet, onda ne smijemo okretati glavu u stranu na slučajevima diskriminacije i nasilja nad ženama, kojima, na sramotu Crne Gore, intenzivno svjedočimo ovih dana.\nTako se juče na udaru političke i nacionalne diskriminacije našla Suada Zorinjić, danas Vesna Bratić, a samo je pitanje ko će biti meta sjutra. Ti gnusni napadi, svakako, najviše govore o onima koji stoje iza njih, ali predstavljaju i opomenu svima nama da ne smijemo ni jedan jedini čas prestati da se borimo za ravnopravno društvo i poštovanje ljudskih prava.\nSvako ima pravo da gaji lične simpatije ili antipatije prema bilo kome, ali uvrede i prijetnje na osnovu polne, nacionalne i vjerske pripadnosti ne smiju se tolerisati, već se mora preventivno djelovati i svim mehaniznima demokratskog društva zaštititi žrtve diskriminacije i nasilja.\nNedopustiva je i praksa da se žene unaprijed vrijeđaju i diskriminišu kada treba da preuzmu neku od pozicija odlučivanja, samo zato jer su žene ili zbog toga što su određene vjere ili nacije.\nDruštvo bez diskriminacije nije hir ili nametnuta obaveza na putu evropskih integracija, već treba da bude prirodno stanje ako želimo da Crna Gora bude ravnopravan dom za sve njene građane i građanke.\nSNP zato pruža punu podršku svim ženama koje su žrtve diskriminacije ili nasilja, po bilo kom osnovu, i tražimo od nadležnih državnih organa da, u skladu sa zakonskim rešenjima, stanu u zaštitu žrtvi, a od nevladinih organizacija koje tretiraju oblast ljudskih prava da ne promovišu politiku dvostrukih aršina. Jer, ćutanje i tolerancija nasilja su nešto najgore i nikako ne mogu donijeti dobro nikome u Crnoj Gori.\nPrevious Apostolat u obračunu sa prosvjetnom zajednicom\nNext Gradska bolnica – šansa za partnerstvo Glavnog grada i Vlade Crne Gore?


Fudbalska reprezentacija Andore - Sportal\n12:42 - 11.06.2022\nMajstorija kakva se retko viđa: Reprezentativac Andore postigao gol sa svoje polovine terena /VIDEO/\nJedan od najlepših golova u dosadašnjem delu Lige nacija zabeležen je na meču između Andore i Lihtenštajna.\n23:55 - 12.11.2021\nFudbaleri Poljske su u kvalifikacijama za Svetsko prvenstvo porazili Andoru sa ubedljivih 4:1 nakon što su praktično celu utakmicu imali igrača više.\n08:01 - 09.10.2021\n12:34 - 26.03.2019\n21:34 - 25.03.2017\nDugo će se u Andori pamtiti 25. mart 2017. godine. Fudbaleri tamošnje reprezentacije su upravo tog dana uspeli da prekinu nestvaran niz poraza u kvalifikacijama za prvenstva Evrope i sveta. Pre meča sa Farskim Ostrvima (0:0) Andora nije uzela ni bod na 5\n21:20 - 20.11.2015\nVels i Andora suočeni sa kaznom UEFA, preti im oduzimanje bodova\nEvropska fudbalska unija (UEFA) otvorila je disciplinski postupak protiv Velsa zbog ulaska navijača nacionalne reprezentacije u teren tokom utakmice protiv Andore u kvalifikacijama za prvenstvo Evrope.\n16:56 - 20.11.2015\nFUDBAL KAO NEKAD Ujutru služio Belgijance, uveče igrao protiv njih\nAndora je mala država, nema ni 80.000 stanovnika, pa nema ni neku naročito jaku fudbalsku reprezentaciju. Štaviše, mnogi njeni članovi se fudbalom bave samo amaterski. To je slučaj i sa naturalizovanim Urugvajcem, Karlosom Eduardom Pepeom, koji je imao b


Kina negoduje zbog ukazivanja časti Dalaj Lami u SAD\nKina je danas zatražila od SAD da otkažu najavljeni susret predsednika Džordža Buša i Dalaj Lame, upozorivši na opasnosti da će time biti naneta šteta odnosima dve zemlje.\n"Više puta smo protestovali kod Amerikanaca i ponovo ih pozivamo da isprave grešku i otkažu predvidjenu ceremoniju", izjavio je novinarima portparol ministarstva inostranih poslova Liu Djinčao i upozorio da će taj potez "ozbiljno naneti štetu odnosima" dve zemlje.\nAmerički Kongres treba da uruči Zlatnu medalju tibetanskom duhovnom vodji, a toj ceremoniji će prisustvovati i Buš.\nKineski predstavnik je upozorio da će uručivanje medalje i predvidjeni susreti predstavljati "ozbiljno kršenje osnovnih principa medjunarodnih odnosa, vredjanje osećanja Kineza i mešanje u unutrašnje poslove Kine".\nKineske vlasti smatraju Dalaj Lamu za odbeglog političkog protivnika i separatistu koji narušava etničko jedinstvo zemlje. S druge strane, dalaj lama koji je bio prinudjen da napusti Kinu 1959. godine, kaže da se bori samo za veću autonomiju Tibeta.


Na elektronski recept, koji je u opticaju od oktobra prošle godine, kad je prvo uveden u 10 beogradskih domova zdravlja, a od 31. marta i u celoj Vojvodini, propisano je više od 1,3 miliona terapija. Oko funkcionisanja novog načina izdavanja lekova, međutim, kod pacijenata postoji mnogo nedoumica.\n„Papirni recepti postepeno će se povlačiti iz opticaja do kraja godine i od sledeće će sva terapija ići na elektronski recept“ objašnjavaju u Ministarstvu zdravlja.\nSa e-receptom sada je, prema podacima Ministarstva zdravlja, „pokriveno“ 65-70 odsto domova zdravlja i apoteka u Srbiji, odnosno ukupno 96 ustanova primarnog nivoa zdravstvene zaštite Srbije, a do kraja juna bi na novi način propisivanja i izdavanja terapije trebalo da pređu i svi ostali.\n* Ukoliko se jedan mesec ne podigne terapija, ne gubi se pravo na novu turu medikamenata\nViše iz ove kategorije « Upis nekretnine u katastar od danas rade notari\tNišta nije vredno da dozvolimo GMO »


Treći Banjalučki festival zanatskog piva "Krafting"\nmaj 14, 2018 - 553 Views\nTreći Banjalučki festival zanatskog piva "Krafting" Featured\nUdruženje kraft pivara Krafter za 19. maj pripremilo je treći Krafting - banjalučki festival zanatskog piva, koji će se održati u prostoru restorana Sorriso u Akvani u Banjaluci sa početkom od 18h.\nPivo za festival su pripremili domaći krafteri i to njih više od 15, a kao i prošle godine zajedničkim snagama napravljeno je i specijalno festivalsko pivo.\n"Domaći pivari pripremili su mnogo dobrog piva i garantujemo da niko suvog grla neće otići kući, evo jedan izazov za sve goste neka bude taj da se potrude da nam nestane piva na točilicama. Pored već poznatih brendova iz udruženja Krafter, zajedničkim snagama pripremljeno je i specijalno festivalsko pivo New England IPA, koje preporučujemo gostima da što prije potraže na točilicama jer je skuvano svega oko 80l," rekao je Novak Čičković PR festivala.\nPored domaćih izlagača iz udruženja Krafter, na festivalu će, kao i prethodnih godina, biti izložena i piva iz okruženja.\nDomaćini pored dobrog piva obećavaju i dobru atmosferu za koju je zadužen bend Transfer blama.\nPredsjednik udruženja Dejan Cvijanović zahvalio se gradu Banjaluka koji je i ove godine podržao festival i pomogao održavanju sada već tradicionalnog festivala u gradu na Vrbasu, kao i kompanija Prointer ITSS, podržala je održavanje ovogodišnjeg festivala.\n"Pored već najavljenog piva, muzike ali i hrane, što je sastavni dio našeg festivala, već tri godine možete očekivati i razna iznenađenja i još bogatiji sadržaj. Moram napomenuti da je broj ulaznica za festival ograničen i da se ulaznice mogu rezervisati i podići u pabu Tvornica svakog radnog dana od 18h," rekao je Cvijanović.\nUlaznice je moguće rezervisati preko Fejsbuk stranice udruženja:\nMore in this category: « Hrana koju biste trebali izbjegavati prije spavanja Deset iznenađujućih činjenica o mrkvi »


Pomoć Općini Rogatica za sufinansiranje asfaltiranja saobraćajnica – Općina Trnovo\nPomoć Općini Rogatica za sufinansiranje asfaltiranja saobraćajnica\nOpćina Trnovo, predvođena načelnikom Ibrom Berilom nastavlja pružati finansijsku pomoć drugim općinama iz budžetskih sredstava namijenjenih za interventne\nOpćina Trnovo, predvođena načelnikom Ibrom Berilom nastavlja pružati finansijsku pomoć drugim općinama iz budžetskih sredstava namijenjenih za interventne mjere i pomoć drugim općinama\nTako je Općini Rogatica, za naseljeno mjesto Žepa dodijeljeno 20 hiljada konvertibilnih maraka, a sporazume o dodjeli sredstava za sufinansiranje asfaltiranja puta Brezova ravan – Vratar sa Općinskim načelnikom potpisali su predstavnici Udruženja demobilisanih boraca za podršku povratka u Istočnu Bosnu.\nPrilikom susreta ovim povodom načelnik je rekao da je Općina Trnovo nakon rata bila u istoj situaciji, te trebala pomoć i podršku drugih, zbog toga želi pomoći susjednim i drugim lokalnim zajednicama u rješavanju njihovih problema.\n– Naša lokalna zajednica svake godine izdvoji značajna sredstva za pomoć općinama u oba entiteta da izvrše sanaciju i rekonstrukciju putnih komunikacija oštećenih tokom prirodnih i drugih nesreća, te asfaltiranja u povratničkim naseljenim mjestima.\nPredsjednik Udruženja demobilisanih boraca za podršku povratka u Istočnu Bosnu, Ramo Čardaković je zahvalio Općini Trnovo na doniranim sredstvima i naglasio da će ona biti upotrebljena za sanaciju putnih komunikacija Brezova ravan- Vratar, te napominje da je riječ o rješavanju jednog od krucijalnih problema građana ovog područja.\nOpćina Trnovo trenutno je u dobroj finansijskoj situaciji, ali mnogo važnije od toga je njena opredijeljenost da pomaže drugima u cijeloj Bosni Hercegovini, što je za svaku pohvalu.\nTipski kiosci za najam ski opreme, prodaju rukotvorina


Istraživanje o bezbednosti saobraćaja\nMuškarci opasniji po bezbednost saobraćaja od žena\nVesti Autor:Tanjug17. jul. 201512:24 > 12:27\nU saobraćajnim nezgodama u Srbiji najviše ginu mlađi muškarci, a rizik njihovog stradanja čak je četiri puta veći od rizika za mlade žene, pokazuju danas objavljeni podaci.\nKako se navodi u analizi podataka o strukturi poginulih, prema starosti i polu, u saobraćajnim nezgodama u Srbiji od 2010. do 2014., koju je sprovela Agencija za bezbednost saobraćaja, muškarci predstavljaju mnogo veći problem sa aspekta bezbednosti saobraćaja od žena.\nU odnosu na starost učesnika najveći rizik od smrtnog stradanja u saobraćaju imaju mladi, starosti od 20 do 24 godine.\nOni uglavnom ginu u svojstvu putnika i vozača u putničkom automobilu, što, kako se navodi u zaključku Agencije, može da se dovede u vezu sa kraćom dužinom vozačkog staža, kao i sa stavovima, psihofizičkim stanjem, sposobnostima…\nRezultati ranijih istraživanja pokazuju da razlike u riziku smrtnog stradanja muške i ženske populacije postoje i kada se uzme u obzir činjenica da muškarci učestvuju više u saobraćaju (posebno kao vozači) od žena.\nOsim što učestvuju u većem broju saobraćajnih nezgoda, muškarci prvu saobraćajnu nezgodu dožive ranije u svojoj vozačkoj karijeri, češće su od žena uzročnici saobraćajnih nezgoda i više su skloni rizičnim ponašanjima u vožnji, posebno što se tiče prekoračenja brzine.\nMuškarci su više izloženi riziku od sudara pri velikoj brzini, dok su žene češće zastupljene u sudarima koji proizilaze iz loše procene situacije u saobraćaju.\nŽene u proseku učine manje saobraćajnih prekršaja i učestvuju u manjem broju saobraćajnih nezgoda od muškaraca.\nOd 2010. do 2014. na srpskim putevima stradalo je 3.265 osoba, od čega 78 odsto muškaraca.\nOni su u saobraćajnim nezgodama najviše ginuli u svojstvu vozača putničkog automobila (31 odsto), a žene u svojstvu pešaka (43 odsto) i putnika u putničkom automobilu (36 odsto).\nSvaki četvrti poginuli učesnik u saobraćaju je osoba starija od 65 godina.\nKada se nađu u saobraćaju, osobe starije od 65 godina, imaju za 50 odsto veću verovatnoću da dožive saobraćajnu nezgodu u kojoj će smrtno stradati od prosečnog rizika za ostatak populacije stanovništva u Srbiji.\nKako je objašnjeno takvi podaci se mogu dovesti u vezu sa opadanjem psihomotornih sposobnosti starijih osoba, ali i činjenicom da su prilikom takvih vrsta sudara najslabije zaštićeni, ostvaruju direktne kontakte sa vozilima koja imaju velike brzine i energiju.\nVažno je uočiti da starije osobe više smrtno stradaju u saobraćaju u svojstvu biciklista nego vozača putničkog vozila, navodi se u saopštenju.


30.03.2018. 13:22 > 15:35\nOn je rekao i da će narod tog dela Srbije odlučiti kako će se zvati autoput na koridoru 11.\nNajavio je da će sledeće godine, takođe, biti završena i deonica od Surčina do Obrenovca, tako da će ceo autoput od Beograda od Čačka biti kompletiran.\nOstaje, kaže, da se izgradi deonica Preljina - Požega, a već su počeli pregovori sa Kinezima za najtežu i najskuplju deonicu - od Požege do Boljara, na granici sa Crnom Gorom.\nNa pitanje novinara zašto taj autoput ne ide preko Zlatibora, Vučić je rekao da bi u toj varijati njegova gradnja bila za 500 miliona evra skuplja.\nDodao je da će svakako autoput prema Crnoj Gori jednim krakom povezati i Užice i Zlatibor, kao i da će se graditi veza sa Republikom Srpskom, do Kotromana.\n"Ali, moramo da razvijamo i jugozapadni deo Srbije, gde je predvidjena trasa od Požege do Boljara, preko Duge Poljane", naglasio je Vučić.\nDodao je i da je Energoprojektu poručio da će imati posla više nego ikada ako hoće da prave ozbiljnu firmu.\n"Pohvala za Babića"\nRekao je i da se ove godine očekuje završetak autoputa na Koridoru 10 od Bancareva do Crvene reke, i pohvalio direktora "Koridora Srbije" Zorana Babića.\nPredsednik je napomenuo i da su postojali određeni problemi u Grdeličkoj klisuri, ali da će i to biti uspešno rešeno.\n"Ove godine ubiramo plodove napornog rada u prethodnom periodu", naglasio je Vučić.\nKonkurs za izbor imena\nVučić je rekao da će Ministarstvo građevinarstva, saobraćaja i infrastrukture raspisati, narednih dana, konkurs za izbor imena.\nDa ne bude Koridor 11 neka građani daju sami ime ovom autoputu, kazao je on.\nVučić je istakao da je ovo poseban i veliki dan, zato što je probijen jedan od najdužih tunela u Srbiji dužine oko jedan kilometar i to na terenu koji je jako težak za izgradnju tunela.\nOn je naglasio da je to veliki uspeh za naše radnike, koji su radili u teškim uslobima, kojima se posebno zahvalio na angažmanu.\nKORIDOR 11 IZ VAZDUHA Pogledajte kako teku radovi od LAJKOVCA do LJIGA (VIDEO)\nNiste samo radli za svoju platu, već ste uradili veliki posao za svoju zemlju i našu budućnost. Možete da budete ponosni, poručio je Vučić.\nOn je kazao da je narod tog dela Srbije čekao od Drugog svetskog rata da se napravi autoput.\nKako je rekao, autoputevi u Srbiji će povećati značajno bezbednost u saobraćaju i privući mnogo veći broj investitotra.\nVučić je naveo da očekuje dolazak kompanija u Čačak, Milanovcac, Ub i Ljig.\nNaglasio je da Srbija ubrzano razvija i svoje pruge i na tome zahvalio potpredsednici vlade i ministarki saobraćaja Zorani Mihajlović.\nVučić je rekao da je važno što Srbija izgrađuje autoputeve, mostove, infrastrukturu i da time, uprkos pokušajmima da se izazove nestabilnost u našoj zemlji, doprinosi boljem životnom standardu građana.\nKako kaže, sačuvaćemo mir i niko neće ugroziti napredak Srbije.\n"Srbija polako, ali sigurno postaje bolje mesto za život", rekao je Vučić.\n"Putevi koji će spasavati živote"\nVučić je naveo da su ovo prvi veliki radovi nakon 50 godina koji će omogućiti da ljudi vide koliko je Srbija lepa.\n"Ovi putevi će da spasu živote, jer mnogo ljudi gubimo na Ibarskoj magistrali. Otvaranje autoputeva je prilika i za investitore, da u svim delovima gde prolazi put bude više posla, investicija i veći standard", rekao je Vučić.\nPredsednik Srbije posebno se zahvalio radnicima koji su radili u veoma teškim uslovima, ali koji sada mogu reći da su "gradili budućnost Srbije".\n"U prvom kvartalu rast BDP 3,9 odsto"\nVučić je rekao danas da državna kasa u prvom kvartalu ove godine beleži suficit i da će privredni rast prema prvim procenama iznositi 3,9 odsto.\nVučić je, govoreći o finansijama, rekao da je dobro krenula ova godina i da će to omogućiti da bude mnogo više novca za ulaganje u infrastrukturne projekte, za povećanje plata i penzija i bolji život građana Srbije.\nOn je naveo da će u prva tri meseca ove godine biti zabeležen suficit iako je predviđen deficit od 32 milijarde dinara.\n"Tako da ćemo najmanje biti za 270 miliona evra bolji od onoga što smo planirali", kaže Vučić.


Protest investitora ispred poslovne zgrade Evergrandea\nTanjug 4. januara 2022. 09:17\nGUANGDŽOU – Investitori koji su uložili u obveznice kineske Evergrande grupe protestovali su danas ispred poslovne zgrade kompanije u Guangdžou, strahujući da će njihovo ulaganje biti žrtvovano kako bi se posrnuli kineski građevinar održao na površini.\nOko 100 učesnika protesta skandiralo je: „Evergrande, vrati nam naš novac!“, izveštava Rojters.\nEvergrande je u petak najavio promenu planova, smanjujući iznos otplate duga investitorima koji su uložili novac u finansijske proizvode kompanije, pri čemu je saopštio da svaki od ulagača može da očekuje isplatu glavnice od 8.000 juana (1.256 dolara) mesečno tokom tri meseca počev od januara, bez obzira na to kada njihova investicija dospeva.\nNekadašnja najuspešnija kineska nekretninska kompanija, sada opterećena dugom od preko 300 milijardi dolara, prethodno se saglasila da otplati do kraja meseca 10 posto duga kada hartija od vrednosti dospe na naplatu, bez navođenja iznosa. Ova promena je izazvala strah među investitorima da im novac neće biti vraćen.\nViše od 80.000 ljudi, uključujući zaposlene, njihove porodice i prijatelje, kao i vlasnike nekretnina Evergrandea, kupilo je dužničke hartije po osnovu kojih je kompanija prikupila više od 100 milijardi juana u proteklih pet godina, rekao je menadžer prodaje fonda Evergrande Velt.\nIz Evergrandea nisu odmah odgovorili na zahtev Rojtersa za komentarom povodom protesta i zabrinutosti investitora.\nDemonstranti i korisnici raznih aplikacija za razmenu poruka kojima Evergrande duguje novac naveli su da im je policija rekla da ne izazivaju probleme i da su njihove grupe za četovanje blokirane.


Izgradnja novih i održavanje i postojećih institucija iz oblasti kulture - Istinomjer\nZa DNS, kultura i kulturno stvaralaštvo, nisu „potrošnja“, već najznačajniji elementi za očuvanje srpskog nacionalnog identiteta, bitan činilac društvenog razvoja i ono najvrednije po čemu nas u svijetu prepoznaju. Zbog toga je važna izgradnja novih i održavanje i postojećih institucija iz oblasti kulture i kulturnog stvaralaštva, provodeći usvojene strategije, politike i legislativu.\nMinistrstvo prosvjete i kulture Republike Srpske izdvojilo je oko pet miliona KM za investicije u infrastrukturne projekte institucija kulture.\nMinistrica Natalija Trivić je istakla da objekti ustanova kulture treba da budu reprezentativni za posjetioce, te da imaju dobre uslove za rad.\nPotrebno je i da sarađujemo zajednički kada je riječ o projektima i programskim aktivnostima, koji treba ne samo da pozicioniraju i stvaraju određen kvalitet kulture u Srpskoj, nego će nas adekvatno predstaviti i u inostranstvu. Sredstva će biti uložena u saniranje loše krovne konstrukcije, te izgradnju organizacionih jedinica unutar ustanova kulture, kako bi publika imala i bolju programsku ponudu. Značajan problem sa kojim se suočavaju institucije kulture na području Banjaluke jesu i zaostala dugovanja za grijanje i drugi komunalni troškovi.\nNatalija Trivić, 16.01.2019.


Dveri: Leoniju 31 milion evra, a opljačkani radnici dodatno prevareni – NovostiDana.rs\nU Vučićevoj Srbiji, za radnike koje je država opljačkala „para nema“, ali zato pare „padaju s neba“ inostranim investitorima za koje aktuelna Vlada sada izdvaja 11 milijardi dinara godišnje, saopštio je danas pokret Dveri.\n„Vučić naše vredne i kvalitetne radnike rasprodaje stranim investitorima. Sveo ih je na obespravljenu, poniženu, robovski jeftinu radnu snagu. Obezbedio je najpovoljnije uslove za krupne kapitaliste kojima naše radnike nudi po najnižoj ceni. Ogromne količine novca izdvaja za subvencionisanje inostranih investitora, a uništio je domaću privredu i proizvodnju i Srbiju doveo do ekonomskog i socijalnog kolapsa“, navode Dveri.\nAko na narednim izborima bude izabran predsednički kandidat Dveri Boško Obradović, on će se potruditi da država radnicima isplati ono što im duguje. Srpski privrednici će biti privilegovani.\n„Inostrani investitori su dobrodošli u Srbiju, ali neka fabrike otvaraju svojim novcem, a 11 milijardi dinara godišnje, koliko se sada izdvaja za inostrane investitore, preusmeriće se domaćim malim i srednjim preduzećima“, saopšteno je iz pokreta Dveri.\nBiće uvedene dodatne mere da motivišu ova preduzeća i njihove poslodavce – oni će biti oslobođeni plaćanja poreza u prvim godinama rada i time će se omogućiti da se zapošljava najmanje po 10.000 ljudi godišnje.\nU saopštenju Dveri navode da je premijer Aleksandar Vučić brutalno prevario i slagao radnike propalih društvenih preduzeća kojima država duguje novac za neisplaćene zarade. On je ovim opljačkanim radnicima u oktobru prošle godine u Nišu obećao da će do kraja 2016. početi isplata zaostalih plata koje im država duguje.\nPolažući kamen temeljac za treću fabriku kompanije Leoni, kojoj je Vlada Srbije dala više od 31 milion evra subvencija, Vučić je juče ojađenim radnicima propalih društvenih preduzeća poručio da „para nema i da ne padaju s neba“.


Niška televizija » Obeležen Dan Evrope u Balkanskoj ulici (VIDEO)\nObeležen Dan Evrope u Balkanskoj ulici (VIDEO)\nObjavljeno 09.05.2015. 16:08\nOrganizacije civilnog sektora koje se bave mladima u saradnji sa lokalnom samoupravom obeležile su Dan Evrope manifestacijom „Balkanska ulica Evropskih vrednosti“.\nNiš izdvaja oko 60 miliona dinara godišnje za mlade, a zahvaljujući novoj strategiji sredstva će biti usmerena pre svaga na zapošljavanje i na mlade talente, kaže gradski većnik Milan Pešić.\nMlade Nišlije imale su priliku da se druže u Blakanskoj ulici u centru grada i da, kao i ostatak kontinenta, obeleže Dan Evrope. Za njih su, civilne organizacije i grad organizovali koncert, kviz znanja o Evropi i druge aktivnosti kojim su ih upoznali sa vrednostima Evropske unije.\nU okviru programa „Prva šansa“ 60 mladih ljudi koji su na Birou moći će da rade godinu dana ukoliko pronađu zainteresovanog poslodavca. Za ovo je grad izdvojio 15 miliona dinara, a program bi trebalo da počne za 10ak dana.\nDa li je moguće naplaćivati zajedničku potrošnju električne energije pojedinačno (VIDEO)


Aviokompanija objavila bankrot i ostavila stotine putnika na cedilu - Daljine.rs\nNordijska niskotarfina aviokompanija Primera Air objavila je bankrot u ponedeljak, ostavivši na stotine putnika na grčkim ostrvima da sami smisle način kako da se vrate kući.\nNiskobudžetna aviokompanija, koja je početkom godine uvela duge letove iz Londona za SAD, bankrotila je pre dva dana kada je u ponoć obustavila sve letove nakon 14 godina rada, javlja Ekathimerini.\n– Na današnji dan moramo da vam kažemo zbogom. Sa velikim žaljenjem, obaveštavamo vas da će Primera Air obustaviti sve svoje letove u ponoć, 1. oktobra – objavili su na svom zvaničnom sajtu, kao da u tom trenutku na kritskom aerodromu ne čeka na svoj let više od 400 turista.\nNa cedilu su ostavljeni i oni koji su planirali da koriste linije koje je Primera Air imala u Atini, na Rodosu, Kosu i Peleponezu, ali njihov broj nije poznat. Letovi do Vašingtona i Njujorka koji su bili zakazani sa londonskog aerodroma Stansted su takođe odloženi, a putnicima je rečeno da ne dolaze na aerodrom.\nJedan let iz Birmingema za Malagu realizovan je u ponedeljak uveče, što je bilo poslednje učešće letelice Primera Air-a u aviosaobraćaju – barem još neko vreme, tako da linija Mančester – Malaga koja je krajem ovog meseca trebalo da se nađe na rasporedu letenja ipak neće biti puštena u rad.\nOvaj avioprevoznik koji je raspolagao sa 15 aviona uveo je jeftine letove sa londonskih aerodoma Stansted i Birmingem do Severne Amerike – uključujući i Vašington, Njuark (najveći grad u Nju Džerziju) i Toronto – pre nekoliko meseci. Većina letova Primera Air-a prevozila je putnike iz Skandinavije do destinacija poput Španije, Grčke, Italije, Egipta i Turske.\nDo kolapsa aviokompanije došlo je zato što nije mogla da obezbedi dugoročno finansiranje, što joj nije ostavilo drugu opciju do da proglasi bankrot. Ovakav epilog pokazao je da Primerina odluka da otpočne nadmetanje sa drugim lou-kost aviokompanijama koje imaju duge letove nije bila dobra ideja.\nPrvi znaci da situacija u kompaniji Primera Air nije idealna bili su vidljivi u avgustu kada je najavljeno da će letovi iz Birmingema ka nekoliko evropskih destinacija biti ukinuti od 3. septembra.\nKada je uvela duge letove sa londonskog aerodroma Stansted u maju, Primera je u ponudi imala letove za Njujork, Boston, Vašington i Toronto, po ceni od 149 funte u jednom smeru. Od oktobra je trebalo da uvede i aviosaobraćaj između ovih gradova i Madrida za koji je planirana cena karte bila 149 evra, ali ovakve projekcije nisu bile održive.\n– Opšti utisak u avioindustriji bio je da naša kompanija putuje previše brzo u odnosu na tempo svog rasta i veličinu flote – rekao je Aleks Mačeras, avio analitičar.\nPrimera Air Scandinavia počela je sa radom 2003. godine, od kada je prevozila putnike iz Severne Evrope ka 40 destinacija u Mediteranu, Srednjem Istoku i Severnoj Americi.


Prelević: Vučić svoj pad više ne može da zaustavi\nIzbori 2022 Autor:Beta, NIN17. feb. 202207:58 > 08:1741 komentara\nAdvokat Božo Prelević, član Saveta Skupštine slobodne Srbije (SSS), izjavio je da "ne misli da će vlast pasti u aprilu, ali veruje da je ovo početak njenog pada", koji, kako je ocenio, ne može da se zaustavi.\n„Ovo normalan čovek više ne može da podnese. Kad Vučić padne, a brzo će – teško baš u aprilu, osim ako građanima ne proradi imunitet protiv diktatora – verujem da će odahunuti i Srbija i region. Jedino kome će to teško pasti su ovi koji su kršili sve zakone, i svetovne i duhovne, toliko da ne mogu sve ukradeno da ponesu“, rekao je Prelević u intervjuu za NIN.\nMališić: Vlast Ponošu „vadi sve živo“, stranke oko Đilasa – glavna meta\n16. feb. 2022 126\nSNS prva predala listu – da li je među potpisnicima bilo i onih „pod pritiskom“\n16. feb. 2022 137\nPrema rečima Prelevića, teško je ne pomisliti da je nekima u opoziciji više stalo da "sapliću one do sebe, nego da se zajednički pobedi jak i po Srbiju poguban SNS".\n"Kao da je cilj da se bude najjači na opozicionoj sceni, makar i po cenu da se na njoj ostane sam. Nadam se da to niko ne želi, ali građani spolja stiču takav utisak, jer ne mogu da shvate zašto opozicione grupe koje moraju imati samo jednog protivnika, nemaju jedinstvenu strategiju borbe", ocenio je Prelević.\nOn je naveo i da izlazak SSS iz Ujedinjene Srbije "ne znači da menjamo stranu fronta".\n"I dalje smo rame uz rame sa Draganom Đilasom, Vukom Jeremićem, s kojim nije bilo nikakvih nesporazuma, Zoranom Lutovcem. S druge strane u vlasti imate koaliciju u kojoj se međusobno optužuju za proizvodnju i promet narkotika, zlostavljanje žena, ubistva i korupciju, a u njoj niko živi ne sme da pisne", napominuo je Prelević.\nBožo PrelevićIzbori 2022


Toliku, da je i UEFA morala da reaguje.\nIstine, ne baš na neki spektakularan način koji bi utešio Dansku...\nPodsetimo, po mnogima su sudijska greška i VAR pogurali ekipu Gareta Sautgejta ka prvom finalu velikog takmičenja posle 55 godina. I to iz više razloga, a sve zbog penala u drugom produžetku.\nNaime, tada je jedan kontakt Rahima Sterlinga i reprezentativaca Danske okarakterisan kao prekršaj za najstrožu kasnu, a odluku sudije Danija Makelija potvrdile su njegove kolege iz VAR-kancelarije.\nI, Engleska je koji minut kasnije povela sa 2:1 (Kejn nije da gol iz jedanaesterca, ali je pritrčao i smestio "odbitak" u mrežu) a pritom je utvrđeno da je golman Kasper Šmajhel je bio ometan laserom dok je čekao udarac kapitena rivala s "bele tačke".\nUEFA je danas rešila da kazni Fudbalski savez Engleske zbog toga, a i još nekih propusta.\nUkupno, sankcija iznosi 30.000 evra zbog tri propusta na pomenutom polufinalu EURO 2020.\nJedan propust je laser uperen u lice Šmajhela, drugi je zviždanje himni Danske, a treći korišćenje pirotehničkih sredstava tokom utakmice.\nEnglska će, podsetimo, u nedelju od 21 sat igrati na "Vembliju" protiv Italije za titulu prvaka Evrope.


Dan sećanja na žrtve femicida: Ubije žene su nečije majke, sestre, bake... · gradski.online\nNOVI BEČEJ- Alarmantan podatak da se svaka druga žena ubijena u porodično-partnerskom kontekstu bezuspešno obraćala nadležnim institucijama za pomoć, opredelio je ženske organizacije u Srbiji, da ustanove društveni alarm u vidu Dana sećanja na žene žrtve nasilja, 18. maj.\nUdruženje Roma Novi Bečej, kroz instituciju SOS telefona na jezicima nacionalnih manjina, vođeno potrebom korenite promene, pozvalo je institucije da se nađu i razmene znanja i tehnike koje mogu pomoći ugroženim ženama:\n-Broj SOS telefona 0800/10 10 10 ili našeg udruženja 023/ 77 4959 pozvalo je, ili nas je lično kontaktiralo dolaskom u prostorije, oko 460 žena. Direkna pomoć za izlaz iz nasilja omogućena je za čak 150 zena.\nZato nam je važno da porazgovaramo i podelimo svoja iskustva sa predstavnicima Centra za socijalni rad, policije, Doma zdravlja, škola i drugih relevantnih institucija. Imajući u vidu intenzitet i učestalost nasilja prema ženama i smrtne ishode koji ga prate, u Srbiji bi se svakog dana moralo delovati kao da je dan borbe protiv femicida- poručila je Danica Jovanović, predsednica udruženja.\nOd početka godine ubijeno je trinaest žena, od čega osam u porodično-partnerskom kontekstu. Ubijene žene su nečije majke, sestre, bake, tetke. Ključno pitanje koje treba postaviti je da li u Srbiji postoje mehanizmi i mere koje mogu da zaustave ovaj niz.\nNeophodna je mnogo snažnija institucionalna i društvena reakcija u cilju sprečavanja femicida. Izneverena su obećanja data žrtvama nasilja, institucije su zakazale u zaštiti života žena, dok smo kao društvo poklekli u tome da stvorimo nultu toleranciju na nasilje i atmosferu podrške za žrtve. To dugujemo ženama koje ne možemo da vratimo, kao i svim budućim generacijama.\nPrethodnoKikinđane uvek prijatno iznenade: Korisnici “Naše kuće” gaje i prodaju lekovito i začinsko bilje\nSledećeOKI “Feniks”, može sa najjačima: Kikinđani će napasti titulu prvaka Srbije u sedećoj odbojci


VELIKI MESEČNI HOROSKOP ZA DECEMBAR - Stranica 4 od 12 - Srebrenik.info\nLjubav: Dragi Rakovi, od 20-og decembra Saturn ulazi u vaše polje emotivnih i bračnih partnerstava. Pred vama je višegodišnji period kada ćete maksimalno učvrstiti vaše ljubavne odnose, a onima od vas koji su u vezama, polako će početi da se smeši ulazak u brak ili zajednički život sa voljenom osobom. No, o tom potom….tokom decembra zuzeti Rakovi će imati prilično solidnu situaciju u svojim bitnim relacijama.\nPred vama i partnerom su ozbiljni dogovori i promene , pa će prvi deo meseca biti više prožet komunikacijom i obavezama, a manje uživanjem u ljubavnim dešavanjima. No, od početka druge dekade decembra i vi i voljena osoba ćete više ulagati u svoj odnos, biti spremniji da se maksimalno posvetite jedno drugom i tražiti svaki slobodan trenutak da budete zajedno. Uđite srećni i zadovoljni u novu 2018-u godinu! Što se slobodnih Rakova tiče, prvo trigon Jupitera iz vašeg polja ljubavi sa Neptunom, a nešto kasnije i Marsa sa ovom planetom doneće veliki porast emotivnosti i romantike i potrebu da osetite strast i slatke leptiriće u stomaku.\nNo, morate biti malo strpljivi, jer su mnogo pogodnije okolnosti za nove ljubavi tokom drugog dela decembra, a neki od vas će imati svoju šansu baš za doček.\nPosao: Merkur je retrogradan do 23-eg decembra u vašem polju poslovne svakodnevice i obaveza i Rakovi moraju da se usmere na sve ono što u proteklom periodu nisu priveli kraju.\nPeriod je takođe pogodan za ispravljanje problema, a što se nekog negativnog konteksta tiče – računajte na povećanje obaveza, a smanjenje vremena koje imate da ih obavite.\nJeste da je vaš put kroz decembar pomalo truckav, ali Sunce i Venera koji se takođe većim delom ovog perioda nalaze u polju obaveza, doneće vam i lepe momente, rešavanje situacija u poslednjem trenutku, poboljšanje odnosa sa kolegama, ali i solidne finansijske mogućnosti. Polje kreativnosti je jako, pa u ovom periodu možete pokrenuti i nove poslove.\nZdravlje: Polje zdravlja je naglašeno planetama tokom ovog perioda, što će Rakovima doneti promenljiv energetski nivo i povremene padove imuniteta. Naročito ćete biti osetljivi tokom prvih desetak dana decembra.